Diari Oficial de la Generalitat Valenciana


Sumari del DOGV 5734, del 03-04-2008 (2008/3070)

Judici verbal 367/06. Notificació de la sentència a William Wright i Eileen Wright.
-----------------------------------------------------------------------------------

### Dades del document

Número de DOGV
:   5734

Data del DOGV
:   03-04-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/3070


Data del document
:   28-02-2008

Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Descriptors 

:   * sistema judicial

Judici verbal 367/06. Notificació de la sentència a William Wright i Eileen Wright. [2008/3070]  
«Sentència  
Torrevieja, 14 de juliol de 2006  
Alicia Visitación Martín, magistrada jutgessa del Jutjat de Primera Instància número 1 de Torrevieja i partit, ha vist estes actuacions seguides en este Jutjat amb el número de procediment 367/2006 a instàncies de la Comunitat de Propietaris Mi Sol Park representada per la procuradora Julia Salgado López i assistida de la lletrada Rosario Andreu Gómez contra William Wright i Eileen Wright.  
Antecedents de fet  
Primer. Per torn de repartiment, va tindre entrada en este Jutjat demanda de judici verbal presentada per la procuradora ressenyada en la representació esmentada, qui després d'exposar els fets i fonaments de dret que va creure pertinents, acabava en la pètita amb les peticions que en este s'especificaven i que ací es donen per reproduïts.  
Segon. Admesa a tràmit la demanda es traslladar als demandats, els quals es declararen en situació legal de rebel·lia, i va continuar la celebració del judici practicant-se la prova proposada i admesa amb el resultat que obra en les actuacions.  
Tercer. En la tramitació d'este procediment s'han observat les prescripcions legals.  
Fonaments de dret  
Primer. La part actora exercita acció de reclamació de quantitat de 789,19 euros en concepte de quotes comunitàries.  
Segon. De la prova practicada, tant de la documental com de l'aplicació de l'article 304 de la Llei d'Enjudiciament Civil davant la incompareixença dels demandats, queden acreditats els següents fets:  
1) Els demandats són titulars de la parcel·la número 261 situada en la comunitat actora; 2) amb data de 14 de novembre de 2005 l'administrador va expedir certificat de liquidació de deute a favor de la comunitat actora contra els demandats per import de 789,19 euros en virtut de les quotes comunitàries (document número tres de la demanda); 3) esta liquidació va ser aprovada per la junta de propietaris celebrada el dia 1 d'octubre de 2005 així com l'acord de reclamar judicialment (document número dos de la demanda).  
Tercer. L'article 9.h i f de la LPH preveu com a obligacions dels propietaris, el contribuir d'acord amb la quota de participació fixada en el títol o a allò especialment establit, a les despeses generals per a l'adequat sosteniment de l'immoble, els servicis, càrregues i responsabilitats que no siguen susceptibles d'individualització, així com al fons de reserva. L'article 21 de la LPH disposa a més a més que estes s'hauran d'acomplir en temps i forma determinades per la junta, i podrà, en cas contrari, el president o l'administrador procedir a exercitar l'acció corresponent davant els tribunals, si així ho acordara la junta.  
D'acord amb estos preceptes i vistos els fets provats exposats en el fonament jurídic anterior, es procedix a estimar la demanda en les seues pretensions.  
Quart. Atés el caràcter d'esta resolució i d'acord amb el que establix l'article 394 de la Llei d'Enjudiciament Civil, cal imposar les costes a la part demandada.  
Vistos els preceptes legals esmentats i altres de general i pertinent aplicació,  
Dispositiva  
S'estima la demanda interposada per la procuradora Julia Salgado López en nom i representació de la Comunitat de Propietaris Mi Sol Park contra William Wright i Eileen Wright, i es condemna els demandats a pagar a l'actora la quantitat de 789,19 euros més l'interés legal des de la interposició de la demanda. Amb expressa imposició de costes a la part demandada.  
Notifiqueu esta resolució a les parts, i feu-los saber que contra esta es pot interposar recurs d'apel·lació davant este Jutjat davant l'Audiència Provincial en el termini de cinc dies comptadors des de l'endemà de la notificació.  
Així esta és la meua sentència, que pronuncie, mane i firme».  
Publicació. L'anterior resolució l'ha llegida i publicada en el dia de la data la jutgessa que la subcriu, mentre celebrava audiència pública amb la meua assistència, de lo qual en done fe.   
Torrevieja, 28 de febrer de 2008.- La secretària judicial: Eva Fernández Riga.